Pentru a porni la drum cu un tratament ortodontic trebuie să fie rezolvate înainte toate problemele dentare si gingivale. În acest sens vor fi tratate toate cariile dentare, va fi efectuată o curățare profesională a dinților, vor fi tratate afecțiunile parodontale, și nu în ultimul rând, dacă există o patologie a articulației temporo-mandibulare aceasta va necesita purtarea unui dispozitiv special până la dispariția simptomelor (dureri anterioare de ureche, zgomote in articulație, limitarea deschiderii gurii, dureri în timpul mestecării alimentelor, mușchi masticatori tensionați).